ועדת הפנים ואיכות הסביבה, כנסת 18, פרוטוקול מספר 585, 2012-07-11 09:00

אמנון כהן: אפשר לשבת, אני פותח את הדיון.

אמנון כהן: לא מדברים כבר, זהו.

אמנון כהן: דיברנו מספיק.

אמנון כהן: מקורות דיברו מספיק.

אמנון כהן: יש עוד פתק?

אמנון כהן: מקורות – דיברתם מספיק, הגעתם להבנות.

אמנון כהן: אנחנו מכבדים הבנות.

אמנון כהן: מה שסגרתם – סגרתם.

אמנון כהן: בוקר טוב לכולם.

אמנון כהן: הנושא: תקנות בריאות העם (איכותם התברואית של שתיה ומתקני מי שתייה).

אמנון כהן: תקנות חשובות לבריאות הציבור.

אמנון כהן: הנושא הזה היה תקוע תקופה ארוכה על פי בקשת הממשלה ואנחנו כמובן מברכים שהגיעו, בסופו של דבר, לסיכום כזה או אחר.

אמנון כהן: הסיכומים לא תמיד עולים בקנה אחד לפי רצון כל הצדדים, אבל אנחנו מברכים על המוגמר.

אמנון כהן: ימשיך את הדיון חבר הכנסת אורי מקלב כי יש לי הצעת חוק בוועדת כספים.

אמנון כהן: אני גם צריך להביא חקיקה חוץ מהוועדה כאן.

אמנון כהן: בפתיח אני אגיד שהתקנות חשובות לבריאות הציבור ואני הבנתי שגם בנושא המגנזיום, שעד אתמול כמעט ביטלתי את הדיון של היום, הגיעו להבנות ואני מבקש מהיועצת המשפטית של הוועדה, שריכזה את הנושא מול כולם, שהסיכום שהגיעו אליו כל משרדי הממשלה יוכנסו לתקנות, אנחנו נגיע אליהם ותקריאי אותם לתוך התקנות וזו תהיה הרוח של התקנות, על פי הנוסח הזה של ההבנות שהגעתם אליהם.

אמנון כהן: יש פה עוד נושא שהיו מומחים שדיברו בו: הנושא של ההפלרה.

אמנון כהן: גם הממ"מ הכין מספר עבודות שעברתי עליהן.

אמנון כהן: את האמת, אני לא יודע מה טוב לציבור כי כל אחד מושך לשני לכיוון אחר.

אמנון כהן: אני גם בדקתי שעבודת הממ"מ אומרת שרק שתי מדינות בעולם מוסיפות את הפלואוריד לתוך מי השתייה ואנחנו מבינים שרוצים להגן על השיניים של הילדים ושל המבוגרים.

אמנון כהן: אנחנו בעידן אחר היום והמושג וההבנה של הציבור לנושא של ניקיון ואסתטיקה וכל נושא החינוך לילדים לטובת צחצוח השיניים, זה דווקא מתקם יפה ואני לא הייתי חושב להשאיר את זה בחוק או בתקנות, אני חושב שזה צריך להיות וולונטרי.

אמנון כהן: אבל אנחנו כמדינה גם דואגים לבריאות הציבור ולפעמים כופים עליהם את הדברים.

אמנון כהן: הבנתי שיש איזשהו מחקר שמשרד הבריאות עושה בנושא הזה.

אמנון כהן: משרד הבריאות, איפה עומד המחקר שלכם לגבי פלואוריד?

איתמר גרוטו: נמצא פה ד"ר שלמה זוסמן.

איתמר גרוטו: הוא ראש אגף בריאות השן, הוא יוכל להציג.

אמנון כהן: כן.

אמנון כהן: איפה עומד המחקר?

שלמה זוסמן: המחקר הסתיים, לפי התכנית, בסוף שנת הלימודים הזאת, ב-30 ביוני.

שלמה זוסמן: בשבוע שעבר אני קיבלתי את הניתוחים הראשוניים.

שלמה זוסמן: החוקרים עוד, כמובן, צריכים להשלים את הניתוחים הנוספים וזומן דיון אצל המנכ"ל כדי שיגישו את - - -

אמנון כהן: בגדול, מה אומר המחקר?

שלמה זוסמן: בגדול, המחקר אומר - - -

אמנון כהן: שכבר לא רלוונטי הפלואוריד, נכון?

שלמה זוסמן: לא.

שלמה זוסמן: נהפוך הוא.

שלמה זוסמן: אני הופתעתי במידה מסוימת מהיעילות של הפלרת מי השתייה.

שלמה זוסמן: ההפלרה חוסכת, מבחינת תחלואה, 29% מהתחלואה.

שלמה זוסמן: אם באזור לא מופלר יש 41% של ילדים נקיים מעששת אז באזור המופלר יש 56% - זה הבדל מאוד משמעותי.

אמנון כהן: איזה נזקים הוא גורם לגוף?

אמנון כהן: שיניים זה שיניים אבל בגוף יש עוד כל מיני חלקים אחרים.

שלמה זוסמן: לא, לא.

שלמה זוסמן: אין שום נזקים אחרים.

אמנון כהן: אבל יש מחקרים שמוכיחים כך.

שלמה זוסמן: אין מחקרים שמוכיחים, אדוני.

אמנון כהן: ראיתי שיש כמה מחקרים.

איתמר גרוטו: אין מחקרים טובים ומדעיים.

איתמר גרוטו: הנושא נחקר על-ידי הרבה מאוד של קבוצות של חוקרים בעולם שריכזו את כל הנתונים ובדקו אותם ועשו רביזיות.

איתמר גרוטו: אנחנו לא מכירים מחקר שהוכיח בצורה מדעית טובה איזשהו נזק בריאותי.

אמנון כהן: ולגבי המינון, למה כזה גבוה?

שלמה זוסמן: התופעה היחידה שיש הסכמה שהפלרת מי שתייה יכולה לגרום זה מה שנקרא פלואורוזיס של השיניים, שינוי קצת בצבע.

שלמה זוסמן: גם מבחינה זאת התוצאות של המחקר שנעשה מראות שבעשר השנים האחרונות יש ירידה אפילו של שכיחות הפלואורוזיס במדינת ישראל.

שלמה זוסמן: רובו קל ולא נראה לעין של האדם הרגיל אלא רק לעיני האנשים המקצועיים.

שלמה זוסמן: בפלואורוזיס הקלה יש קצת הבדל בין אזור מופלר ללא מופלר.

שלמה זוסמן: יש אחוז אחד בערך, נגיד, של פלואורוזיס שנראה לעין אבל אין הבדל בין אזור מופל ללא מופלר – זה לא נגרם מהפלרת מי שתייה אלא מדברים אחרים כמו פגיעה - - -

אמנון כהן: מתי יהיו מסקנות מהמחקר הזה?

שלמה זוסמן: סליחה?

אמנון כהן: אחרי שאתם תשבו עם המנכ"ל והכול בסדר.

אמנון כהן: המסקנות שאתם רוצים כרגע, על פי המחקר האחרון שהיה, מקבלים החלטה אחרת, למשל.

אמנון כהן: מתי זה יהיה?

אמנון כהן: מתי השלב הזה יגיע?

אמנון כהן: חודשיים, שלושה, ארבעה, שנה?

אמנון כהן: כמה זמן?

שלמה זוסמן: אני לא יכול להתחייב בשם המנכ"ל מתי הוא – נקבע דיון אצלו עוד שבועיים, הוא יקבל את התוצאות.

שלמה זוסמן: אולי הוא יחליט להעביר את זה לוועדת מומחים, אולי תתקבל החלטה במום – אני לא יודע להגיד לך, אבל זה לא ייקח הרבה זמן.

אמנון כהן: הבנתי.

אמנון כהן: אז אני מציע לוועדה בנושא של ההפלרה: קודם כל, אני חושב שהמינון גבוה מדי, 1.1, אנחנו צריכים להוריד את זה ל-0.7, זה מספיק.

אמנון כהן: וגם לתחום את זה בזמן על מנת שזה לא יהיה קבוע כרגע.

אמנון כהן: נתחם את זה עד שהוועדה המקצועית או מה שיחליט המנכ"ל, תגבש את מסקנותיה שמה שלטובת הציבור, יבחן את כל הסיפור הזה, אנחנו איכשהו צריכים להגביל את זה בלוח זמנים ותחליטו ככה בוועדה איזה לוח זמנים ואז ייבחן מחדש, ואם תגיעו למסקנה שמה שטוב היום זה טוב גם להמשיך אותו – אז נמשיך.

אמנון כהן: אם תגיעו למסקנה אחרת, להוסיף אולי אחר כך יותר או אולי פי שתיים לעשות או להוריד את זה ל-0.2 אולי – תחליטו.

אמנון כהן: אנחנו עומדים לשירותכם, אנחנו סומכים עליכם שאתם דואגים לבריאות הציבור, לבריאות העם.

אמנון כהן: אבל יחד עם זאת, יש פה כל מיני דברים, גם המחקר של הממ"מ אומר שרק בשתי מדינות בעולם זה עובד בחוק, בחובה, ובשאר המקומות זה וולונטרי יותר.

אמנון כהן: לכן, גם עם עצמי אני חושב שאני, כנבחר ציבור, אני מבין שיש הרבה מאוד אינטרסים בכל דבר ואני כמובן סומך עליכם שאתם שדואגים לבריאות הציבור, לבריאות העם, אבל זה מצריך בחינה מחדש אחרי פרק זמן מסוים.

שלמה זוסמן: אנחנו בוחנים את זה ולכן אני מבקש ממך לא לשנות את הריכוז בגלל שזה הריכוז האופטימלי שמביא - - -

אמנון כהן: גבוה מאוד.

אמנון כהן: גבוה מאוד.

שלמה זוסמן: הוא לא גבוה מאוד.

שלמה זוסמן: הוא ריכוז שמקובל - -

אמנון כהן: גם במדינות האלה הוא נמוך, עד 1%.

שלמה זוסמן: - - הוא ריכוז שמקובל מזה שנים רבות.

שלמה זוסמן: אנחנו עוקבים אחרי הנושאים - - -

אמנון כהן: איפה מקובל?

אמנון כהן: איפה?

אמנון כהן: באיזו מדינה?

אמנון כהן: תן לי מדינה.

אמנון כהן: אתה אומר לי "שנים רבות" – אצלנו זה שנים רבות.

אמנון כהן: במה אנחנו שונים מאחרים?

אמנון כהן: אנחנו בעולם גלובלי היום.

אמנון כהן: כולנו יודעים, OECD, אנחנו במקומות טובים, ברוך השם.

שלמה זוסמן: כן, אבל הריכוז הזה יש לו, כמו שאמרתי לך, השפעה מאוד טובה.

שלמה זוסמן: הוא חוסך מאוד ממחלות השיניים של ילדי ישראל, ואני חושב שאין, בעצם, הצדקה להקטין את ההגנה הזאת, בוודאי לא לפני שאנחנו נבחן את הנושאים בצורה רצינית - - -

אמנון כהן: אז תוך שנה?

אמנון כהן: שנה ניתן?

אמנון כהן: שנה?

אמנון כהן: אפשר לתחום את זה בשנה?

קריאה: כן.

אמנון כהן: אני מקבל את העמדה שלא נשנה.

אמנון כהן: אני פשוט, באמת, לא רוצה שיהיה שום נזק, אבל אני חושב שבהחלט אפשר להוריד את המינון.

אמנון כהן: תבחנו את זה מקצועית גם בוועדה.

אמנון כהן: אנחנו נתחום את זה לשנה, בעוד שנה תבואו, אחרי שתבדקו, אם תגידו: זה מה שיש – בוודאי, אם המומחים.

אמנון כהן: אבל תשכנעו אותנו שזה מה שיש, כן?

אמנון כהן: מה שקורה בעולם.

אמנון כהן: בנושא של מקורות, אני קיבלתי עוד בקשות.

אמנון כהן: מה יש, מקורות?

אמנון כהן: אנחנו לא פותחים דיונים מחדש – אנחנו מכבדים סיכומים.

אמנון כהן: לכן, ישבתם בדיון הקודם, הגשתם בקשה ואני הנחיתי את מחליפי שיבוא איתכם להבנות – והגעתם להבנות.

אמנון כהן: אין מקום לשנות, כן?

אמנון כהן: אין מקום לשנות, אלא אם כן - - -

ברכה רליס: סליחה, יש טעות.

אמנון כהן: שנייה, שנייה.

אמנון כהן: אם אין סיכום, אז אנחנו חוזרים למה שכתוב בתקנות הראשונות.

ברכה רליס: אני אבקש רק לתת לי להסביר.

אמנון כהן: מה להסביר?

ברכה רליס: בנוסח שקיבלנו היום, הנוסח הסופי, בסעיף 38(א) נפלה טעות סופר.

אמנון כהן: תיכף נראה.

ברכה רליס: בסעיף 38(א) רשום בשורה האחרונה: "לא יאוחר מתום ארבע שנים מיום התחילה.

ברכה רליס: " – בפרוטוקול שהופץ מהישיבה האחרונה, בעמוד 30, סוכם מול היושב-ראש ובהסכמת משרד הבריאות – זה מופיע בפרוטוקול – כתוב: "היושב-ראש אורי מקלב: אם זה מקובל על משרד הבריאות, אם זה מקובל עליכם, כי מדובר בפעימות.

ברכה רליס: אם מקובל שהכול יהיה חמש שנים?

ברכה רליס: שלום, איתמר, אם זה מקובל עליכם, אנחנו יכולים לסדר את זה.

ברכה רליס: האם מקובל עליכם?

ברכה רליס: שלום גולדברגר: כן.

ברכה רליס: ".

אמנון כהן: חמש שנים?

ברכה רליס: חמש שנים במקום ארבע שנים, עם 20% כל שנה.

אמנון כהן: טעות סופר?

מיכל גולדברג: השאלה אם זה התייחס לסעיף 38(א)?

ברכה רליס: בוודאי, בוודאי.

ברכה רליס: אפשר לראות אחורה.

ברכה רליס: הנה, "ברכה רליס: 38(א)".

מיכל גולדברג: נאמר במפורש, אם תסתכלי בפרוטוקול, שלום אמר בדיון האחרון: "לגבי הבקשה שלהם לדחות את סדרת הדיגומים הראשונה עד תום שש שנים – אין הסכמה שלנו.

מיכל גולדברג: זה יישאר ארבע שנים, כפי שהיה כתוב בהצעה".

ברכה רליס: זה היה באמצע הדיון.

ברכה רליס: אני דיברתי על הסיכום.

מיכל גולדברג: משרד הבריאות, אין טעם להתווכח - - -

ברכה רליס: הייתה הסכמה כבר.

אמנון כהן: מר שלום גולדברגר, מה אתה אומר?

אמנון כהן: מה אתה אומר, ארבע או חמש?

אורי מקלב: היה סיכום על חמש שנים.

אמנון כהן: טעות סופר.

אורי מקלב: חמש שנים – אבל חמש שנים בהדרגה.

אורי מקלב: כל שנה 20%.

ברכה רליס: נכון.

אמנון כהן: אני אומר עוד פעם: מה שסוכם בדיון הקודם ואתם הסכמתם – זה מה שיהיה.

אמנון כהן: כבוד היושב-ראש המחליף, מחליף אותי ואנחנו כבר התקדמנו.

אמנון כהן: אז זה יהיה: את מקריאה את הנושא של המגנזיום?

אמנון כהן: ההפלרה לשנה, לפי מה שהם ביקשו והנושא של "מקורות" – מה שהיה בדיון הקודם אנחנו מכבדים.

אמנון כהן: מרגע זה, כבודו צריך לסיים עד שעה 09:45 - אז יש דיון אחר.

אורי מקלב: אני רוצה להפתיע אותך אולי.

אורי מקלב: אני לא יכול להיות זריז כמו הכהן.

אמנון כהן: יש לי עוד חוק שם בוועדת כספים לטובת עם ישראל.

אורי מקלב: רבותי, בשיטת הכיסא החם אבל אנחנו מסתדרים אחד עם השני כמרוץ שליחים ואנחנו יכולים להמשיך בנקודה שחבר הכנסת אמנון כהן סיים.

אורי מקלב: מי היה ברשות הדיבור?

מיכל גולדברג: אם כך, אז רק להבהיר שבסעיף 38(א) זה יתוקן לחמש שנים ובפריסה שנתית אחידה.

אורי מקלב: את קוראת את התקנות?

מיכל גולדברג: לגבי המגנזיום, תתווסף הוראת שעה, תקנה 39.

מיכל גולדברג: אני אקריא את הנוסח: "הוראת שעה 39.

מיכל גולדברג: בתקופה מיום י"ד באלול התשע"ב (1 בספטמבר 2012) ועד יום י"ז באלול התשע"ה (1 בספטמבר 2015) תבוצע בחינה של משמעויות ועלויות הוספת מגנזיום למים מותפלים, במטרה לבחון את העלויות ומידת הישימות של הטכנולוגיות השונות להוספת מגנזיום למים מותפלים, ולשם כך יחולו הוראות אלה: (1) באחד או יותר ממתקני ההתפלה תוקמנה תשתיות לצורך ביצוע מיתקן או מתקני חלוץ (פיילוט) לבחינתם של טכנולוגיות להוספת מגנזיום למי שתיה, לרבות תשתית שתאפשר למתקן החלוץ להשיב את המגנזיום למים המותפלים בריכוז של 20 עד 30 מג"ל, כך שתתאפשר קבלת תוצאות מהימנות לגבי ישימות, העלות, ההשפעות הבריאותיות והנוספות, והתועלת של כל אחת מהטכנולוגיות שתיבחנה.

מיכל גולדברג: (2) יוקם צוות מקצועי בן שבעה חברים שיהיה אחראי לקביעת מתווה הפיילוט, תכולתו והיקפו, ובכלל זה, מפרט העבודה, השלבים, המתודולוגיה והמדדים המדויקים לבחינה.

מיכל גולדברג: הצוות יכלול: שני נציגים של המנהל הכללי של משרד הבריאות, נציג המנהל הכללי של משרד האנרגיה והמים, נציג של מנהל הרשות הממשלתית למים וביוב, נציג המנהל הכללי של משרד החקלאות ושני נציגים של משרד האוצר (בתקנות אלה – הצוות); (3) המנהל ידווח אחת לשנה לוועדת הפנים והגנת הסביבה של הכנסת, לא יאוחר מיום 1 בספטמבר, את תוצאות ומסקנות בחינת הצוות כאמור נכון למועד הדיווח וכן, עד יום יד' סיוון התשע"ה (1 ביוני 2015) את המלצתו בהתייחס לעבודת הצוות לעניין הוספת מגנזיום למים מותפלים.

מיכל גולדברג: (4) בתקופה עד יום י"ז באלול התשע"ה (1 בספטמבר 2015), המנהל רשאי להתיר לספק מים במתקן התפלה, להזרים את המים שטופלו במתקן החלוץ למי השתייה.

מיכל גולדברג: ".

דב חנין: מהיכן את קוראת?

מיכל גולדברג: זה לא הנוסח שיש על השולחן, זה נוסח - - -

דב חנין: אפשר לקבל את הנוסח הזה בכתב, בבקשה?

מיכל גולדברג: כן, בהחלט.

מיכל גולדברג: זה נוסח שהועבר לנו הבוקר ממשרדי הממשלה.

אורי מקלב: עכשיו אנחנו ניתן את רשות הדיבור לפי הסדר.

אורי מקלב: "מקורות" כבר דיברו?

אורי מקלב: סיכמתם, כן?

מיכל גולדברג: יש שינוי נוסף לעומת הנוסח שהוקרא בדיון האחרון בתקנה 37.

מיכל גולדברג: אני אקריא אותה במהירות כדי שיהיה את הנוסח המעודכן.

דב חנין: אני מנסה לעקוב.

דב חנין: המדדים לבחינת הוספת המגנזיום למים לא נכללים?

מיכל גולדברג: לא.

דב חנין: למה?

מיכל גולדברג: מכיוון שאין מקום לכלול את זה.

איתמר גרוטו: נכללים בסיכום הבינמשרדי.

דב חנין: זה נחמד שזה חלק מהסיכום הבינמשרדי, אנחנו רוצים רק להבין למה אין מדדים?

שלום גולדברגר: המדד הוא כמה זה עולה.

שלום גולדברגר: עושים את הפיילוט – היה ויכוח גדול על עלויות.

שלום גולדברגר: הייתה ורסיה אחת שאומרת שההפרשים היו פי 10 מבחינת עלויות הוספת המגנזיום.

שלום גולדברגר: כולם פה מסכימים שזה מנדט של משרד הבריאות להוסיף מגנזיום למים, כי זה בריא וכולי וכולי.

שלום גולדברגר: השאלה אם זה שווה או שמשק המים מסוגל לעמוד בזה – פה היה הויכוח הגדול – מבחינת ישימות, אם יש שטח, תב"ע, למתקני התפלה.

שלום גולדברגר: הדברים האלה הם הדברים הבעייתיים.

שלום גולדברגר: עכשיו, הדברים הבעייתיים האלה הם לא ברמה של ועדת הפנים, לדעתי.

שלום גולדברגר: זאת החלטה כלכלית אדמיניסטרטיבית של עלויות.

שלום גולדברגר: אולי יעבירו את זה אחר כך לנושא של תעריפי מים ואז אני אבוא שוב לשולחן ועדה כלשהי של הכנסת, אבל זה לא בתקנות האלה.

דב חנין: אדוני, אנישומע את התשובה של משרד הבריאות, אבל לצערי, אני לא יכול להסכים לה מכיוון שלטעמי יש עדיין שאלות שהן שאלות של בריאות.

דב חנין: אני חושב שישנה הסכמה רחבה שהוספת מגנזיום למים היא דבר נכון במצב שבו אנחנו נמצאים.

דב חנין: אלא, כפי שאמרתי בדיון הקודם, אנחנו לא במת מוסיפים מגנזיום למים.

דב חנין: אנחנו מוסיפים משהו למים - - -

איתמר גרוטו: הוסיפו עוד 23 משהו.

איתמר גרוטו: זה הכל נבחן לפי תקנים בינלאומיים.

דב חנין: אדוני מעיר, ובצדק, את תשומת ליבנו שמוסיפים למים לא רק את המשהו והמגנזיום אלא עוד דברים מוסיפים למים, אבל כשאנחנו מוסיפים למים של כל אזרחי ישראל חומרים, אנחנו צריכים גם לבחון את המשמעויות, לא רק הכלכליות של זה, אלא גם את המשמעויות הבריאותיות של זה: אם זה מדובר במגנזיום סולפט, זה משהו שונה.

דב חנין: לכן אני אומר שאני לא עומד על זה, אדוני היושב-ראש, שיכנסו כל הפרמטרים שנמחקו, אבל אני חושב שכן צריך להיות ברור שהצוות והפיילות צריכים לבחון לא רק ישימות ועלויות אלא גם משמעותיות בריאותיות, זה צריך להיבחן.

דב חנין: לא השאלה של מגנזיום אלא השאלה הקונקרטית של מה שאתם בוחנים: אם זה מגנזיום סולפט או זה משהו אחר – זה צריך היבן גם ברמה של תועלות מול, אולי, השפעות מזיקות.

דב חנין: זה צריך להיבחן.

דב חנין: אני כרגע לא מביע דעה, אני רק אומר שאם כבר אתם עושים את הפיילוט הזה – גם השאלה הזאת חייבת לעמוד שם על השולחן מכיוון שאנחנו לא מוסיפים שום דבר טהור לשום דבר טהור – אנחנו מוסיפים תרכובות כאלה לתוך מים שממילא יש בהם העשרה בכל מיני דברים נוספים.

אורי מקלב: אם אני משקף את דבריך או אם אני מבין את דבריך נכון, אתה אומר שיכול להיות שבסוף ירצו לעמוד במדדים כאלה ואחרים על חשבון האיכות.

אורי מקלב: החשש או המרכיב של העלות, כדי להתמודד איתו, יורידו מהאיכות של מה ששמים בתוך המים.

אורי מקלב: קוראים לזה מגנזיום אבל בעצם לא יתנו את כל מה שמרכיב באמת מגנזיום בגלל עלויות.

אורי מקלב: זה נכון ואנחנו דיברנו על זה – הפיילוט צריך להיות פיילוט של הכול.

אורי מקלב: לא רק כמה עלויות ומה ההשפעות.

אורי מקלב: הוא צריך להיות: מה אנחנו שמים, איזה חומרים אנחנו שמים, מה ההקפים של הדברים.

שלום גולדברגר: מסכים.

מיכל גולדברג: לאור הערתו של חבר כנסת דב חנין, אני מציעה להוסיף בפסקה (1): ההשפעות הבריאותיות.

דב חנין: מצוין.

דב חנין: בסדר גמור.

אורי מקלב: ואחרות.

אורי מקלב: הייתי אומר – והנוספות.

שלום גולדברגר: כדי להרגיע אני מוכרח להוסיף עוד משפט.

שלום גולדברגר: בתקנה 23 כתוב: "לא ישתמש ספק בחומר אלא אם החומר עומד בדרישות תקן ישראלי 5438" – בתקן הזה נבחנות כל ההשפעות הבריאותיות של אותו חומר.

שלום גולדברגר: אנחנו לא מוסיפים למים שום דבר שלא נבדק מבחינות בריאותיות עד הסוף.

אורי מקלב: גברת מישר, רצית לדבר.

אילנה מישר: רק רציתי לומר שכמו ששלום אמר קודם, הפיילוט לגבי היבטים של הפעלה.

אילנה מישר: אבל לעניין של בטיחות, זה תמיד נבחן.

אילנה מישר: הפיילוט לא נועד לבדוק מה יקרה לבריאות בני האדם כתוצאה של הכימיקלים, את זה חייבים לוודא מראש שאין סכנה.

אילנה מישר: לא מוסיפים וז בודשקים.

אורי מקלב: היועצת המשפטית תקריא את סעיף 37 ואחרי זה ניתן סבב קצר של דברים.

דב חנין: עוד הערה אחת, ברשותך, אדוני.

דב חנין: אני רואה את הרכב הצוות וזה מעורר אצלי תמיהה.

דב חנין: קודם כל, אני חושב שבצוות כזה, בכל מקרה, בסוגיות מהסוג הזה חייב להיות נציג של המרד להגנת הסביבה.

דב חנין: אני לא מבין איך סוגיה שיש לה משמעויות סביבתיות – אין בה נציג של המשרד להגנת הסביבה, אני חושב שנציג כזה צריך להיות גם לא צריך להרחיב את הצוות, אדוני, יש פה שני נציגים של משרד האוצר – זה מעור אצלי תמיהה גדולה.

דב חנין: נציג ל משרד האוצר, בדרך כלל, יושב בדיונים, אתה יודע, בשורה שנייה, אבל כולם מסתכלים עליו.

דב חנין: לא צריך שניים, לא צריך חמישה ולא צריך עשרה.

דב חנין: מספיק נציג אחד של משרד האוצר בדעה מייעצת, כדי שהדעה המייעצת הזאת בסוף גם תתקבל.

אורי מקלב: דב, הם צריכים להיות משני צידי המטבע – צריך שניים.

דב חנין: לכן אני אומר שאפשר לשנות את הצוות כך שיוסף נציג של המשרד להגנת הסביבה.

דב חנין: משרד האוצר יסתפק בנציג אחד.

דב חנין: אגב, בזכות מלאה – אני לא מבקש אותו רק בעמדה מייעצת.

דב חנין: את זה אמרתי רק בכדי לומר לכם כמה אני מתפשר והולך לקראתכם.

דב חנין: אני חושב שזה לגמרי מספיק.

דב חנין: אין צורך בשני נציגים של משרד האוצר.

דב חנין: דעתו של משרד האוצר תמיד נשמעת.

אורי מקלב: אבל עיקר תובנתך היא שיוסיפו עוד אחד מהמשרד להגנת הסביבה.

אורי מקלב: זה לא משנה איך, אם סתוספת או אם במקום מישהו אחר.

אורי מקלב: תכף נקבל תשובות בעניין הזה.

אורי מקלב: אבל אני מציע שקודם כל, גברתי, תקראי את הסעיף ואחרי זה נוכל לקיים את הדיון.

מיכל גולדברג: "תחילה 37.

מיכל גולדברג: (א) תחילתן של תקנות אלה, למעט ההוראות המפורטות בתקנת משנה (ב) ו-(ג), 60 ימים מיום פרסומן (להלן - יום התחילה).

מיכל גולדברג: (ב) תחילתה של תקנה 14 – שנה מיום פרסומן של תקנות אלה.

מיכל גולדברג: (ג) תחילתה של תקנה 33(א) – (1) לענין ספק המעסיק עד 10 עובדים בתפקידים כאמור בתקנה האמורה, ביום כ"ט באדר א התשע"ד (1 במרס 2014); (2) לענין ספק המעסיק יותר מ-10 עובדים בתפקידים כאמור בתקנה האמורה, ביום י' באלול התשע"ז (1 בספטמבר 2017) ובלבד שבכל שנה עד יום התחילה, יוכשרו לפחות חמישית מהעובדים כאמור של אותו ספק .

מיכל גולדברג: ".

אורי מקלב: תודה.

אורי מקלב: ראשון הדוברים, תציג את עצמך בבקשה.

אורי מקלב: אני מבקש מכל אחד לעשות את זה ממש בקצרה כי יש לנו Limit של זמן.

חורחה טרצ'יצקי: אני מחברת "משאבים מתחדשים בע"מ".

חורחה טרצ'יצקי: אני חושב שאם מכניסים בתקנות שצריך לבחון את עלות ההוספה, בדרך כלל עושים עלות/תועלת, צריכים להכניס גם את עלות אי הוספת המגנזיום – גם מבחינה בריאותית וגם מבחינות אחרות, כמו למשל איכות הקולחין והקולחין לחקלאות, מים לחקלאות.

חורחה טרצ'יצקי: אני מציע להוסיף גם שיקול של אי הוספה.

חורחה טרצ'יצקי: יכול להיות שעולה 10 שקלים להוסיף מגנזיום אבל זה לא מביא שום תועלת, אבל יכול להיות שהתועלת היא הרבה יותר גבוהה מהעלות שתתגלה בבחינה של המתקנים.

אורי מקלב: אני מבין שמדובר על הוספה למי השתייה, לא מדובר על מי השקייה.

שלום גולדברגר: אבל בעקיפין זה מגיע גם לחקלאות.

עדי חכמון: אי אפשר למיין את המים.

עדי חכמון: מוסיפים למים שיוצאים ממתקן ההתפלה.

חורחה טרצ'יצקי: גם הקולחין - - -

אורי מקלב: קראתי מחקר שאומר שאי הוספת המגנזיום בעצם משפיעה כי בחקלאות לא משקים במים שיש בהם מגנזיום אז לא מקבלים את המגנזיום דרך הירקות והפירות.

שלום גולדברגר: הם מוסיפים את זה, אדוני היושב-ראש.

אורי מקלב: אנחנו צריכים להניח את דעתם של כולם.

אורי מקלב: אני מניח שהפיילוט יהיה בכל היקפיו על כל מרכיביו, זה לא יהיה פיילוט מצומצם.

שלום גולדברגר: יש נציג של משרד החקלאות בתוך הוועדה הזאת מהסיבה הזאת.

אורי מקלב: אבנר, אתה רוצה להוסיף משהו?

אבנר סעדון: כשבוחנים עלות – בוחנים גם עלות אלטרנטיבית, זה חלק מהבחינה.

אבנר סעדון: כלומר, מה המשמעות של אי ההוספה.

אבנר סעדון: כל אחת מהטכנולוגיות – מה העלות שלה לעומת העלות שלא מוסיפים.

חורחה טרצ'יצקי: מהתקנות זה לא ברור.

חורחה טרצ'יצקי: מבחינת החקלאות, העלות של הוספה על-ידי החקלאי היא עלות מאוד גבוהה – זה כמה שקלים – זה דבר אחד.

חורחה טרצ'יצקי: דבר שני, החקלאים גם מקבלים מי קולחין ופשוט מתקני הטיפול בשפכים לא יעמדו בתקנות – ב-SAR – בגלל המגנזיום והסידן הנמוך.

הילה גיל: אנחנו מדברים על תקנות מי שתייה.

הילה גיל: יש חבר שלכם בצוות, ובפירוש זה גם ייבחן.

חורחה טרצ'יצקי: אני לא מייצג את משרד החקלאות, אבל - - -

הילה גיל: למשרד החקלאות יש חבר בצוות וזה גם כן נלקח בחשבון, אבל עדיין מדברים על מי שתייה.

חורחה טרצ'יצקי: כשמדינה מוציאה תקנות – חושבת על כל ההשלכות של התקונות.

הילה גיל: ולכן יש חבר בצוות

אורי מקלב: אוקיי, רבותי.

שלום גולדברגר: בגדול אנחנו מסכימים.

אורי מקלב: הוא העלה את הנושא ואתם תתנו תשובה.

עדי חי שאולי: אני מהתאחדות התעשיינים.

עדי חי שאולי: שמתי על השולחן של אדוני מסמך שיש בו 8 נקודות התנגדות שלנו.

עדי חי שאולי: אבל רק מלשמוע פה את החברים מדברים אז יש לי כמה הערות: קודם כל, גם המים לחקלאות –ואי אפשר למיין את זה, לפי משרד האוצר – בסופו של דבר, גם המים האלה מגיעים לתעשייה והוספה של מגנזיום מייקרת מאוד את המים לתעשייה.

עדי חי שאולי: זאת נקודה שאולי לא חשבתם עליה וצריך לקח אותה בחשבון.

עדי חי שאולי: הדבר השני, משרד הבריאות אמר שזה תורם לבריאות ואנחנו שמענו את כל הדברים, רק דבר אחד לא צוין: אין מחקר או אין שום הוכחה להצדקה - - -

איתמר גרוטו: אני מציע שאת נושא מחקרי הבריאות תשאיר למשרד הבריאות להתייחס.

איתמר גרוטו: תודה.

עדי חי שאולי: בסדר, אבל עדיין אין פה הצדקה ואין פה הוכחה אם זה תורם או לא תורם.

אורי מקלב: נלקח בחשבון.

אורי מקלב: אנחנו בדיונים ארוכים, אני לא מבין למה היום, בשעת נעילה, היום כבר היינו - - -

עדי חי שאולי: - - - מה שהיא עברה - - -

אורי מקלב: סליחה.

אורי מקלב: אם לא הייתה בעיה משפטית, כשהתנהלה פה לפני כמה ימים באותה עת ישיבה אחרת של ועדת הפנים במקום אחר – היינו כבר היום אחרי האישור ואחרי החוק.

אורי מקלב: היו חסרות לנו חמש דקות בשביל לאשר את הכול.

אורי מקלב: עכשיו אתה מגיע?

אורי מקלב: דברים שנשמעו פה ונאמרו פה, אני לא יכול גם לאפשר שיענו לך תשובה מלאה.

עדי חי שאולי: אני רק רוצה שיכנס לפרוטוקול שלא נבחנו פרמטרים נוספים.

עדי חי שאולי: פרמטר של מגנזיום ואלקליניות, יש פה מעבר לבחינה של העלויות, שאת זה יעשה הפיילוט, אני מציע, קודם כל, שנציג התעשייה גם יהיה חלק מהצוות כי אני לא בטוח שמשרדי האוצר אי פעם תפעלו או ביקרו במתקן ייצור של הפקת מים ולכן אני לא בטוח שהם הבינו את ההחמרה של המחירים ושל העלויות.

עדי חי שאולי: לכן צריך שיהיה נציג של משרד התעשייה.

עדי חי שאולי: דרישות של אלקליניות ומגנזיום – יש לנו העדר דרישה ממדינות אחרות.

עדי חי שאולי: אנחנו לא רוצים – אם אנחנו הולכים ואנחנו, כמו שאתה אמרת, OECD, אנחנו צריכים לא להיות החלוצים בדבר ולראות מה קורה בעולם.

עדי חי שאולי: בעולם אין מתקנים שיש להם חובה, חוץ ממדינה אחת, או מתקן אחד בארצות הברית, שיש חובה להוספה של מגנזיום ואלקליניות.

עדי חי שאולי: יש פה בעיות של עלויות של שטח, של קרקע, כמו שנאמר, ומעבר לזה יש פה עלויות שבסופו של דבר ייקרו את מחיר הפקת המים ואת מחיר המים לצרכן.

עדי חי שאולי: אלו דברים שאנחנו צריכים לקחת בחשבון.

עדי חי שאולי: הדרישות – הדרישות של הפרמטרים, למרות שלא נגעתם בזה, זה נאמר פה קודם.

עדי חי שאולי: לפי תקנות מי השתייה, לעניין הפרמטרים, הן גבוהות מאוד מהמקובל ולכן צריכים להתאים את הדרישות למה שמקובל בעולם ולא להמציא את הגלגל מחדש.

עדי חי שאולי: אני יכול להציע מספר חלופות, אבל אולי זה לא הדיון - -

אורי מקלב: ממש שלא.

עדי חי שאולי: - - לכן אני לא אעשה את זה.

עדי חי שאולי: אבל אני מבקש שהנושא של המגנזיום והאלקליניות, לפני שאנחנו נתחיל בפיילוט בעלויות מאוד-מאוד גבוהות, צריך לבחון את זה בצורה יותר ישימה ולדבר עם מפיקי המים ולהבין כי יש להם כבר את הניתוחים והם עשו את זה והם בדקו את זה וזה כבר מוכח שהעלויות הן מאוד-מאוד גבוהות ואין פה הצדקה להוספה של המגנזיום לתועלת הציבור.

עדי חי שאולי: תודה.

אורי מקלב: תודה רבה.

אורי מקלב: אנחנו מקבלים את זה שאתה פה בפעם הראשונה ולא שמעת את כל הדיונים ולכן אתה מעלה את הדברים, אנחנו מכבדים את זה.

אורי מקלב: אם היית כאן, אנחנו יודעים, לא היית מעלה חלק גדול מהדברים.

אורי מקלב: התשובות, בחלקן, ברורות מאליהן, זה לא הלך בקלות לאשר את זה.

אורי מקלב: את כל הדברים שאתה העלית הם דברים חשובים וכל דבר עומד בפני עצמו אבל גם התשובות הן ברורות.

אורי מקלב: אנחנו לא יכולים בעת הזו גם לתת את האפשרות לענות לך על כל השאלות, אבל כפי שאתה אמרת לפרוטוקול, אני מניח שברוב הדברים, אם לא בכולם, אם היית יודע את התשובות – זה היה מניח את דעתכם בעניין.

אורי מקלב: ממש בקצרה, אתם יודעים שיש כאן בשעה 09:45 דיון אחר עם הצבעות ורביזיות בנושא חוק הכבאות.

אורי מקלב: אנחנו חייבים לסיים.

אורי מקלב: עכשיו בקצרה.

ליאורה עופרי: אני מהלשכה המשפטית של המשרד להגנת הסביבה.

ליאורה עופרי: בנוגע להצעה של חבר הכנסת חנין, אני לא יודעת איזו כוונה יש פה, אבל מלכתחילה המשרד להגנת הסביבה לא היה בתמונה, ולא בכדי.

ליאורה עופרי: יש פה משמעויות כלכליות ובריאותיות ואין פה השלכות סביבתיות שיש למשרד עניין אפילו להיות בתוך הצוות.

אורי מקלב: אנחנו אומרים שמביאים את הכלה רק כשאמרה "הן" – אם לא אמרה "הן" היא לא נכנסת לחופה.

ליאורה עופרי: זה אחרי ברור שעשיתי עכשיו עם אנשי המקצוע וההנהלה: למשרד בהחלט אין איזשהו עניין לעשות את זה.

אורי מקלב: תודה, זה בסדר גמור.

אורי מקלב: רשות המים, בבקשה.

הילה גיל: אני רוצה להעלות שני דברים.

הילה גיל: אחד לנושא שני נציגים של משרד האוצר – זה חשוב ששני נציגים יהיו מכיוון שמדובר בשני אגפים שונים: אחד זה החשכ"ל, שהוא הנציג שלנו בנושא של המכרזים מול מתקני ההתפלה ובצד השני זה אגף תקציבים שכמובן שאנחנו יודעים שלהוספה של המגנזיום תהיה השפעה על מחיר המים - - -

אורי מקלב: הוא מייצג את התאחדות התעשיינים, לצורך העניין, למשל.

אורי מקלב: הוא למשל מייצג את התאחדות התעשיינים בנושאים שאתה חושש מהם.

אורי מקלב: אבל מי מייצג את האזרח שם?

הילה גיל: כולנו מייצגים את האזרח.

הילה גיל: לכן אני אומרת וחשוב לי להגיד שלתוספת המגנזיום תהיה השפעה על העלאת מחיר המים ללא ספק.

הילה גיל: זה חשוב שגם הוועדה תדע וגם ירשם לפרוטוקול.

אורי מקלב: אנחנו יודעים שכולנו דנים ובסופו של דבר מי שמשלם את זה – זה האזרח.

הילה גיל: האזרח – חד-משמעית.

הילה גיל: הדבר השני שאני רוצה להעלות זה נושא שני מתקני התפלה שהוקמו טרם המלצות ועדת עדין בנושא אלקליניות וכרגע, עדיין בתקנות, לפי מיטב שיפוטינו, עדיין ההחרגה שלהם היא לא ודאית והם צריכים לקבל אישור אחת לשנה להחריג את נושא האלקליניות.

הילה גיל: אנחנו מבקשים שההחרגה הזאת – ומשרד הבריאות מסכים עם זה שהם צריכים להיות מוחרגים – תהיה בתוך התקנות.

אורי מקלב: כן, בבקשה.

אורי מקלב: משרד הבריאות ישנה בסוף.

שרית כספי-אורון: אני מארגון "אדם, טבע ודין".

שרית כספי-אורון: קודם כל, שיירשם בפרוטוקול שאני מברכת את יושב-הראש אמנון כהן על ההחלטה שלו ועל האמירות שלו לגבי ההפלרה.

שרית כספי-אורון: אנחנו מאוד היינו רוצים לראות בעוד שנה, אחרי מחקרים יותר מנומקים, יותר עמוקים, לגבי ההפלרה במדינת ישראל ובעולם וההשפעות השליליות, ויחד עם זאת אולי להביא באמת לשינוי ההחלטה ולעשות הפלרה וולונטרית או לא לעשות בכלל.

שרית כספי-אורון: דבר שני, לגבי ההצעה עכשיו שנשמעה מרשות המים, לגבי החרגה קבועה של מתקני התפלה מדרישות של התקנות האלו, אם מישהו מסתכל ומעמיק בתוך הפרוטוקולים של ועדת עדין שדיברו על הנושא הזה של האלקליניות והם ראו משמעות גדולה בהעמדה בזה של האלקליניות כדי למנוע קורוזיה בצנרת – אנחנו לא רואים לנכון לתת החרגה קבועה.

שרית כספי-אורון: יכול להיות שבשנים הקרובות יראו בזה השפעה מאוד גדולה.

שרית כספי-אורון: עוד לא נעשה סקר מאוד גדול לראות השפעות של מים מותפלים על הצנרת ועל היווצרות מים אדומים.

שרית כספי-אורון: לא הוכח שזה לא מזיק וחשוב מאוד להשאיר פתח גם לגרום למתקני ההתפלה האלו לעמוד בדרישות - - -

אורי מקלב: סליחה.

אורי מקלב: אני לא מקבל את הביקורות.

אורי מקלב: אבל תרבות הדיבור שלכם בתוך כדי הישיבה והמיקרופונים ממש צמודים לפה שלכם, זה תמיד מפריע.

אורי מקלב: יש כאן מיקרופונים מאוד רגישים עם אקוסטיקה מיוחדת כשדי שישמעו את מי שמדבר אבל מי שלא ברשות דיבור - זה מאוד מפריע או שתסיטו את המיקרופונים לכיוון השני.

אורי מקלב: אני מדבר אל אנשי "מקורות", זה מאוד מפריע, גם הלחישות.

שרית כספי-אורון: אנחנו תומכים ומחזקים את עמדת משרד הבריאות להשאיר את זה כמו שזה עכשיו שנותנים פטור על בסיס כל שנה ואם הם יראו לנכון בעתיד, בגלל צורך בריאותי להגנה על בריאות הציבור, כן לדרוש אלקליניות של 80 – אז צריך לשמור את זה כאופציה.

אורי מקלב: תשובת משרד הבריאות.

הילה גיל: אני מבקשת לענות לגברת הנכבדה.

הילה גיל: קודם כל, אנחנו כבר נמצאים שבע שנים אחרי שמתקן ההתפלה הראשון הוקם ומספק מים.

הילה גיל: אנחנו לא רואים שום השפעה על הצנרת, שום מים אדומים.

הילה גיל: כל מה שהבהילו אותנו - - -

שרית כספי- אורון: - - - סקר - - -

הילה גיל: אני הקשבתי לך, תקשיבי, בבקשה, לי.

הילה גיל: אם היו מים אדומים – היינו רואים את זה כבר.

הילה גיל: אין שום השפעה.

הילה גיל: דבר שני, ההחרגה שאנחנו מבקשים היא, כמובן, אך ורק בשיטה הקיימת היום.

הילה גיל: אם יהיו שיטות אחרות שאפשר להכניס – בבקשה.

הילה גיל: כרגע, המתקנים הוקמו, לא ניתן לשנות אותם ולכן הם צריכים להיות מוחרגים בשיטה הזאת, חד-משמעית.

אורי מקלב: תודה.

אורי מקלב: במילה האחרונה – למשרד הבריאות.

שלום גולדברגר: אני רוצה להגיד לשתי הדוברות הנכבדות - - -

אורי מקלב: אני מבקש שתענו גם, אם אתם רוצים להתייחס, לכל מה שנאמר פה.

אורי מקלב: אתם רוצים להגיד עוד משהו?

אורלי אברהם: כן, משהו קטן.

אורי מקלב: אז משרד הבריאות עוד מעט.

אורי מקלב: בבקשה, ממש בקצרה.

אורלי אברהם: יש לנו כאן שאלה: בסעיף 11(א)(2) נותנים קריטריונים לטיפול בקידוח.

אורלי אברהם: הקריטריונים לטיפול בקידוח מופיעים גם בתקנת הקידוחים, בסעיף 10.

אורלי אברהם: אנחנו נעמוד בפני שתי תקנות שמדברות על אותו דבר ולא נדע לפי מה לפעול.

אורי מקלב: התקנות סותרות?

אורלי אברהם: כן.

אורלי אברהם: יש סתירה.

אורי מקלב: יש סתירה?

אורי מקלב: את יכולה לציין מה הסתירה.

אורלי אברהם: הקריטריונים שונים.

אורלי אברהם: כאן אומרים: אם התגלו ב-100 מ"ל מים 50 קוליפורמים או 10 קולי צואתי או 10 סטרפטוקוקוס.

אורלי אברהם: בתקנת קידוחים אומרים: אם התגלו ב-100 מ"ל 100 חיידקי קוליפורם או 20 קולי צואתי או 20 סטרפטוקוקוס.

אורלי אברהם: אלו מספרים אחרים.

אורי מקלב: משרד הבריאות, תענו על הכול ונראה אם צריך עוד משהו.

אילנה מישר: אנחנו ערים לזה, יש לנו תיקון מוכן לתקנות הקידוחים, אבל כמובן, התיקון הזה צריך לצאת במקביל יחד עם התקנות האלו, אז בינתיים הוא במגירה אבל אפשר לשלוף כבר את הנוסח ולקדם אותו עד לתאריך התחילה של התקנות.

אורי מקלב: זאת אומרת שעד התאריך הזה אתם תביאו תיקון בתקנות הקידוחים.

אורי מקלב: אני מציע שדברים כאלה לא חייבים לעשות להבא על שולחן הוועדה.

אורי מקלב: בעצם יש לכם הרי איזה ערוץ של הידברות בין משרד הבריאות למשרד שלכם.

אורי מקלב: חבל שהוועדה מטריחה את עצמה בדברים שיכול להיות שהתשובות הן ברורות מאליהן.

אורי מקלב: יש מילת סיכום?

אילנה מישר: כן.

אילנה מישר: יש עוד תיקון שאנחנו מבקשים להוסיף לתנות, בעקבות הערה של "מקורות", אנחנו מציעים לבקש בתקנה 13 תקנת משנה (ו), בנושא שדובר קודם – בדיקות בשדה ולא במעבדה או על-ידי מעבדה מוכרת, אנחנו מציעים שבדיקה לחומר חיטוי פעיל בעכירות שלא מבוצעות בניטור רציף תעשה בעת הדיגום בידי בעל הכשרה כאמור בתקנה 33(ב) באחריות ספק המים או מעבדה מוכרת מטעמו.

אורי מקלב: יופי.

אורי מקלב: אני רק רוצה להגיד לדב חנין שהיועצת המשפטית של המשרד להגנת הסביבה, ליאורה, הגיבה על מה שביקשת ואמרו שהמשרד בחן את הדברים, הוא עוקב אחרי הדיונים, אבל הוא לא מוצא מקום להיות שותף בוועדה.

דב חנין: אני אגיב על זה כך: צר לי על עמדתו של המשרד להגנת בנושא הזה.

דב חנין: אני חושב שזו עמדה לא נכונה.

דב חנין: אני חושב שהמשרד להגנת הסביבה צריך להיות מעורב באופן ישיר בכל שאלה שיש לה משמעות סביבתית.

דב חנין: זה מסר נכון, זה המסר הנכון.

דב חנין: אני מכבד את עמדתכם אבל חולק עליה.

אורי מקלב: אם ככה, אנחנו ערוכים ומוכנים – אחרי זה נגיד את התודות לכל מי שטרח – אנחנו רוצים להעמיד להצבעה – דב, אתה איתי?

אורי מקלב: – את תקנות בריאות העם (איכותם התברואית של מי שתיה ומיתקני מי שתיה), תשע"א-2011, כפי הנוסח שהוקרא, בתוספת כל התיקונים.

אורי מקלב: מי בעד?

אורי מקלב: בעד – 1

אורי מקלב: נמנעים – 1

אורי מקלב: פה אחד ממש כמשמעותו.

דב חנין: אני נמנע, אדוני.

אורי מקלב: אתה נמנע – טוב.

אורי מקלב: אחד נמנע.

אורי מקלב: אני רוצה להודות ברשותכם, כדבר ראשון, לשר הבריאות, למשרד הבריאות, לכל המשרדים: משרד האוצר והמשרד להגנת הסביבה, ל"מקורות" ולכל הגופים.

אורי מקלב: עשינו דרך ארוכה – היושב-ראש הקבוע – זה באמת רגע חגיגי.

אורי מקלב: אני לא יודע אם הציבור מודע לדברים חשובים מאוד שנעשו.

שלום גולדברגר: ללשכה המשפטית גם?

אורי מקלב: ללשכה המשפטית – ברור.

אורי מקלב: המובן מאליו גם כן צריך להיאמר.

אורי מקלב: תודה רבה לכם.

אורי מקלב: דייקנו בזמן.

אורי מקלב: הישיבה נעולה.